VEGA præsenterer
**Rosas store sovedyrsshow fylder VEGA**

*Søndag d. 28. februar kan du hygge med Rosa fra Rouladegade og byttebiksen i VEGA. Rosa og hendes Rødder indtager nemlig scenen med deres store sovedyrsshow.*

**Fest med Rosa fra Rouladegade, Rødderne og dit sovedyr**

Det var en sand fest i 2015, hvor børn tog deres sovedyr med til kæmpe sovedyrsfest, sammen med Rosa & Rødderne.

På forårs turnéen i 2016 bryder Rosa & Rødderne endnu gang med det store bage-projekt og optræder med det nye sovedyrsshow, som både børn og voksne kan glæde sig til at opleve.

**Skrål med på sovedyrssange**
Der bliver sunget, danset med dukker og bamser, bagt og skrålet sovedyrssange til den helt store guldmedalje. Gik du glip af festen, eller har du bare lyst til at feste med Rosa igen, så køb en billet til denne fantastiske fest!!
Alle børn og voksne er hermed inviteret, sammen med deres yndlingssovedyr, til sovedyrsfest sammen med Rosa og Rødderne. SÅ HUSK DIT SOVEDYR! ( Måske det er dig, der kommer på scenen for at vise dit sovedyr frem )

Du kender Rosa fra bl.a. Rouladegade og Byttebiksen i Ramasjang samt Rosas store sovedyrsfest. Rødderne er som altid: Sille Grønberg( guitar, kor), Palle Windfeldt (guitar, kor), Laust Færch (bas, kor) og Jens Daugaard (trommer, kor).

Rosa & Rødderne fester sammen med jer i ca. 1 x 45min.

**Fakta om koncerten:**
Rosa & Rødderne
Søndag 28. februar kl. 11.00 – Døre kl. 10.00
Lille VEGA, Enghavevej 40, 1674 Kbh. V
150 kr. + gebyr

Billetsalget starter senere i dag via VEGAs hjemmeside og Billetnet.